Prezidenta brīvības medaļa

**Prezidenta brīvības medaļa** () ir augstākais civilais apbalvojums Amerikas Savienotajās Valstīs līdzās Kongresa zelta medaļai. Tas ir apbalvojums, ko ar Amerikas Savienoto Valstu prezidenta lēmumu piešķir "jebkurai personai, kuru prezidentam iesaka apbalvošanai ar medaļu, vai jebkurai personai, kuru prezidents izvēlas pēc savas iniciatīvas", un kas iedibināta, lai godinātu cilvēkus, kuri devuši "īpaši nozīmīgu ieguldījumu Amerikas Savienoto Valstu drošībā vai nacionālajās interesēs, pasaules mierā, kultūras vai citos nozīmīgos sabiedriskajos vai privātajos pasākumos".

## Vēsture
Prezidenta brīvības medaļu 1963. gadā nodibināja ASV prezidents Džons Kenedijs. Šī medaļa aizstāja Brīvības medaļu, ko 1945. gadā nodibināja prezidents Harijs Trumens, lai godinātu civiliedzīvotājus, kuru rīcība palīdzēja Amerikas Savienotajām Valstīm un tās sabiedrotajiem Otrā pasaules kara laikā un pēc tā. Prezidenta brīvības medaļa paplašināja apbalvojuma darbības jomu. Apbalvojumu parasti pasniedz 4. jūlijā, Neatkarības dienā, Amerikas Savienotajās Valstīs. Medaļu vienai un tai pašai personai var piešķirt vairāk nekā vienu reizi (tā bijis Kolina Pauela, Nātana Šaranska un citu gadījumā), un to var piešķirt arī pēc nāves.

Prezidenta brīvības medaļa ir augstākais civilais apbalvojums, ko var piešķirt pēc prezidenta ieskatiem, savukārt tās priekštece, Brīvības medaļa, bija zemākas prioritātes nekā Nopelnu medaļa; Brīvības medaļu piešķīra jebkurš no trim kabineta sekretāriem, savukārt Nopelnu medaļu piešķīra prezidents, tāpat kā Prezidenta brīvības medaļu.

Medaļu galvenokārt piešķir ASV pilsoņiem, bet tā ir piešķirta arī ārvalstu pilsoņiem, tostarp Jānim Pāvilam II, Nelsonam Mandelam, Helmūtam Kolam, Angelai Merkelei, Stīvenam Hokingam, Nātanam Šaranskam, Aunai San Su Či, Lionelam Mesi un Oskaram Eliasam Bisetam.

## Pakāpes
Reizēm apbalvojums tiek apzīmēts arī "ar izcilību". Nav īpašu kritēriju apbalvojuma saņemšanai "ar izcilību". Izpildrīkojums Nr. 11085 vienkārši nosaka, ka apbalvojumam jābūt divās pakāpēs, un tāpēc jebkurš lēmums par augstākas pakāpes piešķiršanu ir pilnībā prezidenta ziņā. 2017. gadā prezidents Baraks Obama paziņoja, ka apbalvojuma saņemšana ar izcilību liecina par "papildu cieņas līmeni" to personu vidū, kuras jau ir visaugstākajā cieņā. Līdz 2024. gada jūnijam medaļa ar izcilību bija piešķirta vismaz 55 reizes, kas veido aptuveni 8% no visiem apbalvojumiem. Kopumā piešķirti 674 apbalvojumi.
* 60px Prezidenta brīvības medaļa ar izcilību ir medaļas nozīmīte, kas sastāv no lielas krūšu zvaigznes un platas plecu lentes ar rozeti, kas dekorēta ar trīspadsmit baltām piecstaru zvaigznēm.
* 60px Prezidenta brīvības medaļa — medaļas zīmotne uz kakla lentes.

## Atsaukšana
Nav paredzēta procedūra, lai atsauktu apbalvojumu. Bijušas diskusijas attiecībā uz dažiem apbalvojuma saņēmējiem, piemēram, attiecībā uz apbalvojumu, kas piešķirts aktierim un komiķim Billam Kosbijam.

## Galerija

A. Philip Randolph Medal of Freedom.jpg|Asa Filips Rendolfs saņem brīvības medaļu no Lindona Džonsona vienā no pirmajām apbalvošanas ceremonijām (1964)
Walt Disney Receives Presidential Medal of Freedom 1964.jpg|Volts Disnejs saņem medaļu no prezidenta Lindona Džonsona (1964)
Richard Nixon and Duke Ellington 1969.jpg|Prezidents Ričards Niksons pasniedz brīvības medaļu Djūkam Elingtonam (1969)
President Gerald R. Ford Presents Martha Graham with the Presidential Medal of Freedom - NARA - 6829647.jpg|Prezidents Džeralds Fords pasniedz brīvības medaļu ar izcilību Martai Greiemai (1976)
Jimmy Carter presents the Presidential Medal of Freedom to Arthur Goldberg. - NARA - 180483.tif|Artūrs Goldbergs uzstājas ar runu ceremonijā, kurā viņam medaļu pasniedza Džimijs Kārters (1978)
President Ronald Reagan presents Mother Teresa with the Medal of Freedom at a White House Ceremony in the Rose Garden.jpg|Prezidents Ronalds Reigans pasniedz medaļu Mātei Terēzei (1985)
Margaret Thatcher awarded Presidential Medal of Freedom.jpg|Bijusī Apvienotās Karalistes premjerministre Mārgarita Tečere saņemot apbalvojumu neparastā loka formā no prezidenta Džordža H. V. Buša (1991)
President Bill Clinton presents Rosa Parks with the Presidential Medal of Freedom in the Oval Office.jpg|Roza Pārksa saņem apbalvojumu no prezidenta Billa Klintona (1996)
President George W. Bush Presents the Presidential Medal of Freedom Award to Fred Rogers.jpg|Freds Rodžerss saņemot balvu no prezidenta Džordža V. Buša (2002)
President Barack Obama presents American musician Bob Dylan with a Medal of Freedom (cropped).jpg|Bobs Dilans saņem medaļu no prezidenta  Baraka Obamas (2012)
President Trump Presents the Medal of Freedom to Tiger Woods (33919289198).jpg|Prezidents Donalds Tramps pasniedz medaļu Taigeram Vudsam (2019)
P20220707AS-1318 (52307494932).jpg|Prezidents Džo Baidens pasniedz medaļu Māsai Simonai Kempbelai (2022)
F20240709ES-0417 (53848060613).jpg|Prezidents Džo Baidens pasniedz medaļu Jensam Stoltenbergam (2024)
Erika Kirk accepts the Presidential Medal of Freedom.jpg|Prezidents Donalds Tramps pasniedz medaļu Ērikai Kērkai, sava nogalinātā vīra Čārlija Kērka vietā (2025)


## Atsauces

## Ārējās saites

* "Presidential Medal of Freedom" () 
* "Presidential Medal of Freedom Recipients", saņēmēju saraksts no 1993. gada 5. maija līdz 2009. gada 19. augustam no ASV Senāta oficiālās tīmekļa vietnes 
* "President Bush Honors Medal of Freedom Recipients", Baltā nama preses sekretāra 2006. gada 15. decembra preses relīze ar prezidenta Džordža Buša ievadrunas transkriptu 2006. gada 15. decembra prezentācijā (ar saitēm uz atsevišķām atsaucēm). Publicēts ASV Nacionālā arhīva un ierakstu administrācijas oficiālajā tīmekļa vietnē. 
* "Medal of Freedom Ceremony" (August 12, 2009), Baltā nama preses sekretāra 2009. gada 12. augusta preses relīze Baltā nama oficiālajā tīmekļa vietnē *whitehouse.gov*. 
* Sanger, David E. (). "War Figures Honored With Medal of Freedom". *The New York Times*.